Държавен вестник, бр. 37, 2002 г., стр. 27

Б Р О Й  37
Д Ъ Р Ж А В Е Н   В Е С Т Н И К
С Т Р .  27
РЕПУБЛИКА БЪЛГАРИЯ
ОГРАНИЧЕНА ГЛОБАЛНА ОБЛИГАЦИЯ
Представляваща до
• [валута]
• процентови Облигации с падеж •
Настоящата Ограничена глобална облигация е еми-
тирана по отношение на [•] [валута] • процентови Об-
лигации с падеж • (“Облигациите”) на РЕПУБЛИКА
БЪЛГАРИЯ (“България”). Облигациите са емитирани
в съответствие със и при условията на Договор за фис-
кално агентство (с измененията и допълненията към
него, които може да се правят от време на време, “До-
говорът за фискално агентство”) от • 2002 г. и склю-
чен между България, Джей Пи Морган Чейс Банк, клон
Лондон, като фискален агент (“Фискалния агент”),
Джей Пи Морган Чейс Банк, клон Ню Йорк, като ре-
гистратор (“Регистратора”), агента по плащанията,
посочен в същия (“Агент по плащанията”), агентите
по прехвърлянето, посочени в същия (“Агенти по прех-
върлянето”), и агента по обменния курс, посочен в същия
(“Агент по обменния курс”), и свързаното приложение с
условията (“Приложение за условията на облигациите”)
от • 2002 г. В настоящата Ограничена глобална облига-
ция, “Регистратор”, “Фискален агент”, “Агент по пла-
щанията” и “Агент по прехвърлянето” и “Агент по об-
менния курс” ще включват техни правоприемници, кои-
то може да бъдат посочени от време на време, в съответ-
ствие с клаузите на Договора за фискално агентство.
Всяко препращане в настоящата към “Условията” е
към условията на Облигациите, приложени към насто-
ящата, и всяко препращане в настоящата към Условие с
конкретен номер ще се тълкува по съответния начин.
1. Форма на Облигациите. Облигациите, представ-
лявани от настоящата Ограничена глобална облигация,
са поименни, в купюри с минимален номинал от 1000
[валута] или всяка сума, надвишаваща тази, която е цяло
число, делимо на 1000 [валута].
2. Обещание за плащане. Настоящата удостоверява,
че Cede & Co. е лицето, регистрирано като притежател
на (“Притежател”) на Облигациите, представлявани
от настоящата Ограничена глобална облигация. Срещу
получената сума България обещава да заплати на При-
тежателя, а Притежателят има право да получи, на •
(или на такава по-ранна дата или дати, на които глав-
ницата, посочена по-долу, може да стане платима съг-
ласно Условията), такава главница, каквато е отбеля-
зана по време на плащането в регистъра, отнасящ се до
Облигациите, представлявани от настоящата Ограни-
чена глобална облигация (“Регистъра”), като обща сума
на главницата на настоящата Ограничена глобална
облигация и да заплаща за изминал период на датите,
посочени в Условията, лихва върху тази главница, в
размер, посочен в Условията, заедно с всякакви допъл-
нителни суми, платими съгласно Условията, всички при
разпоредбите на и в съответствие с Условията.
3. Прехвърляне изцяло. Прехвърлянето на настоя-
щата Ограничена глобална облигация е ограничено само
до прехвърляне изцяло, а не частично, на лица, номини-
рани от DTC или правоприемник на DTC, или лице,
номинирано от такъв правоприемник.
4. Замяна за Сертификати за ограничена облига-
ция. Настоящата Ограничена глобална облигация ще
стане заменяема изцяло, но (освен в случаите, предви-
дени по-долу) не частично, за индивидуални сертифи-
кати за облигация в окончателна форма (“Сертифика-
ти за ограничена облигация”):
(a) ако DTC уведоми България, че повече не желае
или не е в състояние да изпълнява точно задълженията
си на депозитар по отношение на настоящата Ограниче-
на глобална облигация или престане да бъде “клиринго-
ва агенция”, регистрирана по силата на Закона за фон-
довите борси (Securities Exchange Act) на САЩ от 1934 г.
заедно с измененията, или по което и да било време не
отговаря на изискванията, за да действа като такава, и
България не може да посочи квалифициран правопри-
емник в срок от 90 дни от получаване на уведомление за
такова неотговаряне на изискванията от DTC; или
(b) ако главница на някоя от Облигациите, предс-
тавлявани от настоящата Ограничена глобална обли-
гация, не е платена на падежа, когато е била дължима.
В които случаи, Притежателят може да направи уве-
домление до Фискалния агент за намерението си да заме-
ни настоящата Ограничена глобална облигация за Серти-
фикати за ограничена облигация на или след Датата на
замяна, посочена в уведомлението. Такива Сертификати
за ограничена облигация ще бъдат регистрирани на таки-
ва имена, каквито Притежателят писмено укаже.
България ще осигури Регистраторът да уведоми
Притежателите съгласно параграф 8(с) на настоящата
Ограничена глобална облигация при настъпването на
някое от събитията, посочени в параграфи (a) и (b) по-
горе, колкото е практически възможно по-скоро след
такова настъпване.
Със или след уведомлението за неизпълнение, споме-
нато в параграф 8(а) от Ограничената глобална облига-
ция, за които и да било Облигации Притежателят може,
в същото или в допълнително уведомление до Фискалния
агент, да изисква замяната на определен размер на глав-
ницата на настоящата Ограничена глобална облигация
(който може да бъде равен на или по-малък от непогасе-
ната главница на Облигациите, представлявани от насто-
ящата) за Сертификати за ограничена облигация на или
след Датата на замяна, посочена в това уведомление.
“Дата на замяна” означава датата, падаща се не по-
малко от 60 дни, или в случаите на замяна, следваща
даване на уведомление за неизпълнение, 30 дни, след
датата, на която e дадено уведомлението, с което се
иска замяна, и на която банките са отворени за работа
в града, в който се намира посоченият офис на Фискал-
ния агент и, освен в случая на замяна съгласно (а) по-
горе, в града, в който се намира DTC.
Ако поради някаква действителна или твърдяна
причина, която нямаше да бъде приложима, ако не се
беше извършила замяна на настоящата Ограничена
глобална облигация (или на част от нея), или при как-
вито и да били други обстоятелства, България не из-
пълни или не се съобрази с едно или повече от тези,
които са упоменати като нейни задължения съгласно
Сертификата за ограничена облигация, в такъв случай
всяко право или правно средство, отнасящо се по ка-
къвто и да било начин до въпросните задължения (за-
дължение), може да бъде упражнено или търсено pro
tanto на основание настоящата Ограничена глобална
облигация, независимо от обявеното є обезсилване след
пълната є замяна, алтернативно или в допълнение на
Сертификатите за ограничена облигация. С това изк-
лючение, при пълна замяна на настоящата Ограничена
глобална облигация, настоящата Ограничена глобална
облигация става невалидна. В случай че някое такова
право или правно средство е така упражнено или изпол-
звано pro tanto на основание настоящата Ограничена
глобална облигация, България поема задължение да
предприеме необходимите действия (включително по-
лучаването на необходими одобрения), за да гарантира,
че участията в настоящата Ограничена глобална обли-
гация са годни да се търгуват на DTC и поема задълже-
ние, че тези участия ще бъдат валидни, обвързващи и
подлежащи на изпълнение задължения на България.
Освен ако друго е посочено в настоящата, Ограни-
чената глобална облигация се подчинява на Условия-
та и докато бъде заменена за Сертификати за ограни-
чена облигация, нейният Притежател във всяко отно-
шение ще има същите права, както ако беше Прите-
жател на Сертификатите за ограничена облигация, за
които тя може да бъде заменена и както ако тези Сер-
тификати за ограничена облигация бяха издадени на
датата на настоящата Ограничена глобална облига-
ция. При пълна замяна на настоящата Ограничена
глобална облигация настоящата Ограничена глобал-
на облигация става невалидна.